‘બધાઈ હો' ફિલ્મ કરવા વિશે સાન્યા કહે છે કે, ‘સામાન્ય રીતે જ્યારે તમે કોઈ ફિલ્મના નેરેશન માટે જાઓ ત્યારે તમને જે-તે ફિલ્મ વિશે થોડી ઘણી તો ખબર હોય છે. જોકે, આ ફિલ્મ વિશે મને કોઈ આઇડિયા નહોતો. આ ફિલ્મના રાઇટર્સ અક્ષત અને શાંતનુએ જ્યારે મને સ્ટોરી સંભળાવી હતી ત્યારે હું બધો સમય હસતી રહી હતી. આ ટોપિક એટલો યૂનિક છે કે એના પર ફિલ્મ બની શકી જ નથી. મને સાંભળવાની એટલી મજા આવી કે, પહેલી વખત મેં સ્ટોરી સાંભળતાની સાથે જ હા પાડી દીધી હતી. બાકી તો ફિલ્મ કરવી જોઇએ કે નહીં એ બાબતે હું થોડો સમય વિચાર કરું છું.